## Odluka o uvjetima pod kojima se smatra da je osiguranik uzdržavao člana porodice i o uvjetima prestanka prava na porodičnu mirovinu uslijed nastale promjene u imovnom stanju odnosno prihodima u godini

### NN 13/1990 (30.3.1990.), Odluka o uvjetima pod kojima se smatra da je osiguranik uzdržavao člana porodice i o uvjetima prestanka prava na porodičnu mirovinu uslijed nastale promjene u imovnom stanju odnosno prihodima u godini

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju člana 12. stava 2. Zakona o mirovinskom i invalidskom osiguranju
individualnih poljoprivrednika ("Narodne novine", br. 26/83,
49/83, 57/83 i 47/86) i člana 37. stava 1. točke 1. Statuta Samoupravne
interesne zajednice mirovinskog i invalidskog osiguranja individualnih
poljoprivrednika Hrvatske ("Narodne novine", br. 4/84, 6/86,
29/86 i 4/89), Skupština Samoupravne interesne zajednice mirovinskog i
invalidskog osiguranja individualnih poljoprivrednika Hrvatske, na sjednici
19. ožujka 1990. donosi

## ODLUKU

### o uvjetima pod kojima se smatra da je osiguranik uzdržavao člana porodice i o uvjetima prestanka prava na porodičnu mirovinu uslijed nastale promjene u imovnom stanju odnosno prihodima u godini 1990.

1. U slučaju kada je stjecanje prava na porodičnu mirovinu uvjetovano
uzdržavanjem, smatrat će se da je član porodice uzdržavan :

- ako mu osnovica iz osobnog dohotka od poljoprivredne djelatnosti (katastarski
prihod) ne premašuje iznos od 16,30 dinara godišnje;

- ako mu drugi stalni prihod ne premašuje iznos od 12,00 dinara mjesečno;

- ako član porodice osim katastarskog prihoda ima i druge prihode, katastarski
prihod dijeli se sa 0,16, a mjesečni iznos svih ostalih prihoda sa 1,12
pa ako zbroj količnika ne premašuje 100, smatra se da član porodice nema
vlastitih prihoda dovoljnih za uzdržavanje.

2. Dio katastarskog prihoda od vlastitog poljoprivrednog imanja koji
otpada na člana porodice za kojega se utvrđuje pravo na porodičnu mirovinu,
izračunava se tako da se dijeli na sve članove poljoprivrednog domaćinstva
koji žive na tome poljoprivrednom domaćinstvu.

3. Ako član porodice za kojega se utvrđuje pravo na porodičnu mirovinu
živi i ostvaruje prihode na drugom poljoprivrednom domaćinstvu, u vlastiti
prihod toga člana porodice od poljoprivredne djelatnosti uračunat će se
razmjerni dio katastarskog prihoda od toga poljoprivrednog domaćinstva.

Razmjerni dio katastarskog prihoda, koji u smislu stava 1. ove točke
dolazi na člana porodice za kojega se određuje pravo na porodičnu mirovinu,
izračunava se tako da se katastarski prihod njegova poljoprivrednog domaćinstva
podijeli na sve članove toga poljoprivrednog domaćinstva.

4. Smatrat će se da je osiguranik osiguravao sredstva za uzdržavanje
člana porodice koji je živio izvan njegova domaćinstva ako mu je redovito
davao materijalna sredstva u prosječnoj vrijednosti od najmanje 134,40
dinara mjesečno, a drugi prihodi takvog člana porodice ne premašuju visinu
prihoda iz točke 1. ove odluke.

5. Smatrat će se da uzdržavanje nije prekinuto ni za vrijeme dok je
osiguranik od kojega član porodice izvodi svoje pravo na porodičnu mirovinu,
bio privremeno spriječen da stvarno uzdržava člana porodice, zbog objektivnih
okolnosti.

6. Ako kod korisnika porodične mirovine, kojemu je priznato pravo na
porodičnu mirovinu na temelju utvrđenog uzdržavanja u smislu ove odluke
naknadno nastanu promjene u imovnom stanju, zbog kojih vlastiti prihodi
premašuju iznose određene ovom odlukom, prestaje pravo na porodičnu mirovinu
s prvim danom slijedećeg mjeseca nakon nastale promjene.

Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1990.

Klasa :141-13/90-01/720

Urbroj: 343-99-02/1-90-1

Zagreb, 19. ožujak 1990.

Predsjednik Skupštine

Ivan Berljafa, v. r.

Odluka, NN 13/1990-197